Sciant omnes tam presentes quam futuri quod Gaufredus Martellus de Malliaco concessit Deo et Beatę Marię Cisterciensi fratribusque inibi Deo servientibus pro remedio animę suę passagium de Malliaco tam per terram quam per aquam. Huius doni testes sunt : Rotbertus de Billi, Wido de Malliaco, Humbertus Lumbardus, Girardus prepositus, Walo de Treins, Hugo coccus, Wido de Vulgier. Hoc donum iterum recognovit et laudavit idem Gaufredus cum Ierosolimam pergere deberet coram Willermo comite sub cuius tutela et custodia supradictus Gaufredus eandem terram posuit. Quod videlicet donum idem comes laudavit Rainardo supradicte domui tunc abbati coram prefato Rotberto de Billi et Widone de Malliaco et Everardo de Euvens. Quod iterum donum supradicto Gaufredo mortuo laudavit Fulco nepos eiusdem Gaufredi teste Rotberto de Billi et Hugone de Meinni et Widone de Vernei.